62019CO0075_INF
A Bíróság (kilencedik tanács) 2019. november 6‑i végzése –BNP Paribas Personal Finance SA Paris Sucursala Bucureşti és Secapital
(C‑75/19. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – 93/13/EGK irányelv – A fogyasztókkal kötött szerződések – Fogyasztási hitel – Végrehajtási eljárás – A tisztességtelen szerződési feltételek jellegének értékelése céljából a végrehajtási eljárás bejelentésétől számított tizenöt napos határidő”
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Végrehajtási eljárás – Olyan nemzeti szabályozás, amely igen rövid határidő mellett teszi lehetővé a fogyasztó azon jogának gyakorlását, hogy valamely kikötés tisztességtelen jellegére a meghagyással szembeni ellentmondás keretében hivatkozzon – Megengedhetetlenség – A tényleges érvényesülés elvével való összeegyeztethetetlenség – Olyan nemzeti szabályozás, amely a meghagyással szembeni ellentmondástól eltérő eljárásban teszi lehetővé a fogyasztó azon jogának gyakorlását, hogy valamely kikötés tisztességtelen jellegére hivatkozzon – Határidőhöz nem kötött és a végrehajtási eljárásra semmiféle hatást nem gyakorló eljárás – Hatás hiánya
(93/13 tanácsi irányelv)
(lásd: 28–34. pont és a rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló 93/13/EGK tanácsi irányelvet akként kell értelmezni, hogy azzal ellentétes az a nemzeti jogi szabály, amely értelmében a valamely hitelintézetnél kölcsönszerződést kötő fogyasztó – akivel szemben ez a szolgáltató végrehajtási eljárást indított – az ezen eljárás keretében megtett első intézkedések közlésétől számított tizenöt napos határidőn túl akkor sem hivatkozhat az említett eljárás kifogásolása céljából a tisztességtelen szerződési feltételekre, ha ez a fogyasztó a nemzeti jog alapján bírósági eljárást indíthat a tisztességtelen feltételek fennállásának megállapíttatása céljából, amelynek megindítására semmiféle határidő nem vonatkozik, ugyanakkor amely eljárás keretében meghozott határozat nem hat ki a végrehajtási eljárás keretében hozott határozatra, amely a tisztességtelen szerződési feltételek fennállásának megállapítása iránti kereset kimenetele előtt kötelező erejű lehet a fogyasztóra nézve.
(
1
)	HL C 164., 2019.5.13.